Hasan Ali (activist)

Hasan Ali (dem born am 7 December 1933 –  he die 14 June 2010) na he be Indonesian artist den language activist from Banyuwangi Regency, East Java. He be best known for ein promotion of de Osing language, wey be separate language from Javanese wey he advocate for ein adoption insyd Banyuwangi. He publish sam dictionary give de language insyd 2002.

 Ein Early life 
Dem born Hasan Ali for 7 December 1933 insyd de village of Mangir, wey today be Rogojampir district of Banyuwangi Regency. Na he be mixed of Madurese–Osing–Pakistani descent. He plete ein highschool insyd 1956 for Malang, wey he study law for Brawijaya University. Secof lack of funds, he no fi plete ein law degree.

 Ein Career 
For age 15, na Ali form sam performing arts group wey perform de story of Damar Wulan. Dem appoint go municipal council (DPRD) of de regency as artists' dema representative within de Indonesian National Party, wey he serve between 1955 den 1966. 

Ali start work for Osing–Indonesian dictionary top insyd 1978, wey na he initially dey collect vocabulary from day-to-day conversations insyd Banyuwangi den migrant Osing communities wey be near. At de time, na dem commonly dey identify de language as dialect of Javanese instead of say ego be ein own language. 

After Ali ein participation insyd de Javanese Language Congresses insyd 1991 den 1996, wer he advocate Osing language education, de Ministry of Education den Culture approve de inclusion of Osing for Banyuwangi dema school curriculums insyd.Wittke 2019, pp. 67–68. 

 Ein Family den death 
Na Ali get four kiddies den ten grandkiddies from ein marriage plus Anna Susiani. Dema eldest daughter, Nur Indah Cintra Sukma Munsyi (alias Emilia Contessa), cam turn nationally famous singer, actress, den senator. Ali die for 14 June 2010 for Fatimah Islamic Hospital insyd Banyuwangi secof diabetes den hypertension.

 References 
Category:Language activists
Category:1933 births
Category:2010 deaths
Category:Human
Category:People wey komot Banyuwangi Regency
Category:Indonesian people of Pakistani descent
Category:Madurese people
Category:20th-century Indonesian male artists
Category:Members of Regency Regional Houses of Representatives insyd Indonesia